
Arwain y dysgu: beth, sut a pham ydw i’n addysgu?

Teitl yr Aseiniad:  
Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.
                                            				(Donalsdon, 2015:68)

Gan ddefnyddio’r 3 egwyddor bedagogaidd a’u nodir uchod. 
Trafodwch y rhain mewn perthynas a’ch profiad yn yr ysgol gan ddangos dealltwriaeth sicr, nodi cryfderau a meysydd i’w datblygu.

Cyflwyniad

Yn ystod y modiwl hwn ar arwain y dysgu, y ffocws oedd: beth, sut a pham ydw i'n addysgu.  Mae’n bwysig ystyried addysgeg wrth feddwl am addysgu a chynllunio.  Yn syml, mae addysgeg yn gallu cael eu diffinio fel dull ac arfer addysgu. Mae addysgeg yn cwmpasu tri pheth: arddulliau addysgu, theori addysgu, ac adborth ac asesu.  Mae addysgeg addysgu fel arfer yn cyfeirio at y ffordd y mae athrawon yn cyflwyno cynnwys y cwricwlwm i'r dosbarth. Mae'r egwyddor gyntaf y byddaf yn ei drafod yn nodi bod angen defnyddio cymysgedd o ddulliau wrth addysgu er mwyn addysgu mewn ffordd effeithiol ar gyfer eu hanghenion dysgu. Er mwyn cyflawni addysgu a dysgu da, mae'r egwyddor nesaf yn nodi y byddai angen i'r athro gynnwys gosod tasgau a dewis adnoddau sy'n adeiladu ar wybodaeth a phrofiad blaenorol ac yn ennyn diddordeb.  Mae'r drydedd egwyddor yn dangos bod addysgu a dysgu da yn ymestyn o fewn ac ar draws Meysydd Dysgu a Phrofiad.

“Defnyddir y term ‘addysgeg’ i gyfeirio at y berthynas gymhleth rhwng dysgu ac addysgu. Mae’n cynnwys y cysyniad o’r ymarferydd fel hwylusydd dysgu, gan ymateb i anghenion unigolion, parodrwydd i ddysgu ochr yn ochr â’r plant, defnyddio dulliau priodol i reoli’r broses ddysgu a myfyrio’n barhaus ar arfer a’i gwella o ganlyniad i waith ymchwil.”                           											                                                                                                (LlC, 2008)                                                 

Roedd adnabod y cwricwlwm yn hanfodol yn ystod y modiwl hwn oherwydd roedd yn rhaid i ni gyfeirio ato wrth lunio ein cynlluniau gwersi.  Yn ystod gynllunio gwers, mae'n rhaid i'r athro ystyried y gwahanol ffyrdd o gyflwyno cynnwys y cwricwlwm. Bydd y ffordd mae’r athro yn penderfynu gwneud hyn yn dibynnu ar eu hunain fel athro, bydd eu penderfyniad yn seiliedig ar eu dewisiadau addysgu, eu profiadau a'r cyd-destun y maent yn addysgu ynddo.  Gall y lleoliad newid y dull pedagogaidd oherwydd gall gwahaniaethau yn oedran y disgyblion a'r cynnwys sy'n cael ei gyflwyno dylanwadu ar yr arferion addysgeg y bydd athro'n dewis eu defnyddio.  Ynghyd â'u profiad yn dysgu grwpiau oedran, bydd athrawon hefyd yn defnyddio ymchwil o lawer o wahanol ddisgyblaethau academaidd i gefnogi eu penderfyniadau.  Bydd y cyfiawnhad y tu ôl i'r penderfyniadau yn dod yn egwyddorion addysgeg, a bydd pob athro yn datblygu ei egwyddorion addysgeg ei hun dros amser.  Yn ôl donaldson mae deuddeg egwyddor addysgeg y dylai athrawon eu hystyried a'u defnyddio wrth addysgu.  Mae yna bedwar dull pedagogaidd hefyd: ymddygiad, adeiladaeth, adeiladaeth gymdeithasol, a rhyddfrydwr.

“Learning is dependent on the pedagogical approaches teachers use in the classroom.
Pedagogy refers to the interactions between teachers, students, and the learning environment and the learning tasks.”
								            (Learning Portal, 2018)

	Yng Nghymru, y cwricwlwm a ddefnyddiwn yw’r fframwaith cyfnod sylfaen ar gyfer plant tri i saith oed a gafodd ei gyflwyno ym mis Medi 2010.  Yna fe’i diwygiwyd yn 2015. Mae’r canllawiau Cwricwlwm (2020) yn anelu i helpu pob ysgol i ddatblygu ei chwricwlwm ei hun dros amser, gan arwain ei dysgwyr i symud ymlaen tuag at bedwar diben y cwricwlwm.

Y Cyfnod Sylfaen

	Mae’r Cyfnod Sylfaen, a gyflwynwyd gan Lywodraeth Gynlluniad Cymru, yn un o’r diwygiadau a gyflwynwyd fel rhan o’r Rhaglen Un Gymru. Cafodd ei greu gyda'r prif nod i newid yr agwedd at addysg plant 3 i 7 oed trwy ddarparu cwricwlwm priodol sy'n canolbwyntio ar ddatblygiad y plentyn. Eu bwriad a'u nod hefyd oedd sicrhau bod hyn yn gweithio mewn cytgord ag anghenion a diddordebau priodol y plentyn. Mae'r cyfnod sylfaen yn rhoi pwyslais ar blant yn dysgu trwy wneud yn hytrach na chael gwybodaeth yn unig. Dangosir hyn hefyd yn adroddiad Donaldson yn Ddyfodol Llwyddiannus.

“Mae plant a phobl ifanc am gael gwersi sy’n fwy perthnasol a diddorol, gyda mwy o wersi ymarferol, mwy o hwyl, mwy o ryngweithio, a mwy o weithgareddau y tu allan i’r ystafell ddosbarth.”
									        (Donaldson, 2015)

Mae’r Cyfnod Sylfaen yn unigryw i Gymru oherwydd mae Llywodraeth Cymru wedi amrywio i ddatblygu ac i hyrwyddo’r iaith Cymraeg. Mae’r Cyfnod Sylfaen yn sicrhau fod rhaglen addysg Gymraeg yn cael ei gweithredu mewn pob lleoliad neu ysgol i blant tair i saith oed.  Mae rhai ysgolion yng Nghymru lle mae Saesneg yn brif gyfrwng cyfathrebu, yn yr ysgolion yma dylid datblygu sgiliau Cymraeg y dysgwyr yn raddol drwy’r Cyfnod Sylfaen.  Dylid gwneud hyn drwy weithredu’r Maes Dysgu Datblygu’r Gymraeg.  Dechreuodd y cynllun peilot gyntaf am y Cyfnod Sylfaen yn Medi 2004, digwyddodd hyn mewn 41 o ysgolion tan Fedi 2008. Arweiniodd hyn at osod y gofynion yn derfynol ar gyfer cymhareb oedolion i blant, faint o le sydd ei angen ar blant ifanc i wneud gweithgareddau a phenderfynu ar y strategaethau addysgu a dysgu gorau ar gyfer y grŵp oedran hwn. Mae'r cyfnod sylfaen wedi'i adeiladu ar arfer da, mae Estyn yn ymweld ag ystod o ysgolion ac maen nhw'n adrodd ac yn cymharu'r dulliau mwyaf effeithiol maen nhw'n dod ar eu traws.  Yna gallent rannu’r wybodaeth hon fel y gall pob ysgol wella eu dulliau.  Dyma pam mae arfer da yn dylanwadu ar y cyfnod sylfaen.

Cydnabuwyd y Cyfnod Sylfaen bod saith maes dysgu allweddol priodol ar gyfer plant tair i saith oed mewn cwricwlwm sy'n cefnogi datblygiad a sgiliau plant. Mae’n rhaid i'r Meysydd Dysgu hyn ategu a chydweithio er mwyn darparu dull trawsgwricwlaidd o greu cwricwlwm effeithiol, perthnasol ac ymarferol.  Mae pwyslais yn cael eu rhoi ar ddatblygu sgiliau plant ar draws y Meysydd Dysgu i sicrhau bod plant ifanc yn dysgu mewn ffordd briodol ac integredig. Mae’r saith maes dysgu hyn yn cynnwys:
· Datblygiad Personol a Chymdeithasol, Lles ac Amrywiaeth Ddiwylliannol
· Sgiliau Iaith, Llythrennedd a Chyfathrebu
· Datblygiad Mathemategol
· Datblygu’r Gymraeg
· Gwybodaeth a Dealltwriaeth o’r Byd
· Datblygiad Corfforol 
· Datblygiad Creadigol

Mae plant yn dysgu trwy bopeth maen nhw’n ei weld, glywed, arogli, cyffwrdd a’i flasu yn yr amgylchedd. Nid yw dysgu plant yn cael ei rannu'n adrannau ac maen nhw'n dysgu trwy wneud cysylltiadau rhwng profiadau a syniadau sy'n gysylltiedig ag unrhyw agwedd ar eu bywyd.  Mae'r fframwaith cyfnod sylfaen yn portreadu'r saith maes dysgu hyn ac yn dangos sut mae themâu trawsgwricwlaidd yn bwydo i mewn i rai gwahanol.  Mae’r fframwaith yn annog plant i fod yn greadigol ac i ddefnyddio eu dychymyg, mae hefyd yn sicrhau bod dysgu yn fwy difyr ac effeithiol.  Mae tri chyfrifoldeb trawsgwricwlaidd gydag athrawon yn ôl y cwricwlwm; Llythrennedd, Rhifedd a Chymhwysedd Digidol. Mae continwwm dysgu yn cynnwys datblygiadau gwybyddol, emosiynol ac ymddygiadol trwy gydol oes wrth i brofiad newydd addasu'r paradeimau presennol.

Mae’r Cyfnod Sylfaen yn gwricwlwm sydd yn seilio ar sgiliau datblygiadol plant tri i saith oed. Mae’r sgiliau datblygiadol hyn yn cynnwys y saith maes dysgu a’r sgiliau meddal fel sgiliau cymdeithasol, emosiynol a gwybyddol.  Bydd y sgiliau meddal hyn yn galluogi perthnasoedd rhwng un person ag person arall.  Maen nhw hefyd yn sgiliau sydd yn caniatáu plentyn i ddysgu oddi wrth ei gilydd mewn nifer o fyrdd gwahanol.  Mae theori Jean Piaget yn cefnogi’r syniad o sgiliau datblygiadol, mae eu damcaniaeth yn canolbwyntio ar ddatblygiad yn hytrach na dysgu.

 “Mae’r Cyfnod Sylfaen yn cwmpasu anghenion datblygu plant. Wrth wraidd fframwaith y cwricwlwm statudol y mae datblygiad cyfannol plant a’u sgiliau ar draws y cwricwlwm, gan adeiladu ar eu profiadau dysgu a gwybodaeth blaenorol.”
								     (Llywodraeth Cymru, 2015)
Cynlluniwyd cwricwlwm y Cyfnod Sylfaen fel fframwaith cynyddol i gwrdd ag anghenion amrywiol pob plentyn, mae hyn yn gynnwys y plant sydd ar gamau datblygiadol cynharach a hefyd y rhai sy’n fwy galluog. Dylai’r cwricwlwm i blant ifanc fod yn briodol i’w cam dysgu yn hytrach na chanolbwyntio’n llwyr ar y canlyniadau cysylltiedig ag oedran.  Dylai plant symud ymlaen i gamau nesaf eu dysgu ar eu cyflymder eu hunain a phryd bynnag y maent yn barod yn ddatblygiadol



Addysgeg Y Cyfnod Sylfaen


Mae’r egwyddor gyntaf yn nodi ‘mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol’.  Mae hyn yn awgrymu fod angen i’r athro defnyddio fwy nag un dull er mwyn addysgu a dysgu mewn ffordd sy’n effeithiol. Nid yw dysgu wedi’i rannu’n ymennyn plentyn felly pam y dylid rhannu’r addysgu. Dyma pam mae angen defnyddio ystod o ddulliau i gadw dysgu yn effeithiol.  Mae'r egwyddor hefyd yn nodi bod addysgu uniongyrchol yn bwysig, mae hyn oherwydd ei fod yn caniatáu mwy o ryngweithio rhwng y disgybl a'r athro, felly gall y disgybl er enghraifft ofyn ac ateb mwy o gwestiynau. Cefnogir hyn gan y damcaniaethwr Lev Vygotsky, honnodd fod llawer o ddysgu pwysig gan y plentyn yn digwydd trwy ryngweithio cymdeithasol â thiwtor. Dangoswyd yr egwyddor hon yn aml iawn yn fy ysgol leoliad yn ystod PAP, defnyddiodd yr athrawon ystod o ddulliau trwy gydol y diwrnod ysgol. Un o'r prif resymau y sylwais fod cymysgedd o ddulliau yn bwysig yw cadw gwersi a dysgu yn ddiddorol i ddisgyblion. Nododd Donaldson pa mor bwysig ac effeithiol yw gwersi diddorol. Nid yw plant yn mynd i ddysgu o wersi diflas sydd i gyd yn ysgrifennu, mae theori Vygotsky yn awgrymu bod caniatáu i blant fod yn ddysgwyr gweithredol yn angenrheidiol. Gwelais dystiolaeth i gefnogi hyn yn ystod PAP, roedd plant yn deall nod y wers yn well pan oedd ganddynt dasgau gweithredol i'w gwneud yn hytrach na darllen neu ysgrifennu yn unig.  Sylwais hefyd fod plant yn diflasu ar yr un dull o addysgu a bod eu rhychwant sylw yn cael llai bob tro y maent yn ailadrodd yr un wers yn union.

“cognitive development stems from social interactions from guided learning within the zone of proximal development as children and their partner's co-construct knowledge”
											
									       (L.Vygotsky, 1978)

Mae gan blant unigol wahanol arddulliau dysgu neu ddewis o ffyrdd o ryngweithio â'r amgylchedd, mae'r arddulliau hyn yn dibynnu ar yr hyn sy'n gweithio orau iddynt ac ni fydd dull pob plentyn yr un peth. Dyma reswm arall pam ei bod yn hanfodol i athrawon amrywio a chymysgu eu dulliau addysgu oherwydd gallai un dull weithio i un disgybl ond efallai na fydd yn gweithio cystal i ddisgybl arall. Gellir gwella dysgu trwy ystyried arddulliau dysgu. Gellir gwella dysgu trwy ystyried bod gan ddisgyblion gwahanol arddulliau dysgu gwahanol sy'n gweithio orau iddyn nhw. Yn ystod PAP roedd yn amlwg gweld bod y disgyblion llai galluog yn gweld rhai dulliau yn fwy heriol, ond roedd disgyblion mwy galluog yn gweld rhai dulliau yn rhy hawdd. Byddai'r disgyblion a oedd o'r farn bod y dulliau'n hawdd yn gorffen y dasg cyn bod disgwyl iddynt, a ddangosodd imi y byddent yn buddio o ddulliau mwy heriol. Mae cymysgedd o ddulliau dysgu yn bwysig hefyd gan fod rhai plant yn dysgu orau pan fyddant yn cael eu hysgogi yn weledol, tra bod eraill yn dysgu orau gydag ysgogiad clywedol neu dasg ymarferol, dyma pam mae dysgu gweithredol yn bwysig. Gwelais dystiolaeth o hyn yn ystod PAP oherwydd pan oedd rhai disgyblion yn gweld tasgau ychydig yn anodd, ni allwn esbonio i bob disgybl yn yr un modd. Dim ond cefnogaeth lafar oedd ei hangen ar rai disgyblion, tra bod angen i rai disgyblion weld yr hyn yr oeddwn yn ei egluro er mwyn cael dealltwriaeth glir ohono. Yn ogystal â'r damcaniaethau ar ddulliau cymysgu, mae ymchwil hefyd mewn i ddatblygiad yr ymennydd sydd wedi dangos bod yr amgylchedd, y math o weithgaredd dysgu ac a yw'r unigolyn yn gweithio'n annibynnol neu grŵp yn effeithio ar arddulliau dysgu unigol.
Mae addysgu uniongyrchol yn hanfodol i'r disgyblion hynny sy'n ei chael hi'n anoddach rhai dulliau.


	Mae’r trydedd egwyddor yn awgrymu bod addysgu a dysgu da ac effeithiol yn ymestyn o fewn ac ar draws Meysydd Dysgu a Phrofiad.  Mae'n ymestyn o fewn dysgu oherwydd bod pob gwers yn bwydo i wahanol feysydd dysgu yn hytrach nag un maes penodol.  Wrth arsylwi ac addysgu yn fy ysgol leoliad, deuthum yn fwy ymwybodol o'r ffordd y mae gwersi yn fwy nag un maes dysgu a pham mae hyn yn bwysig.

“Mae’r saith Maes Dysgu yn ategu ei gilydd. Yn ystod un gweithgaredd efallai y bydd plentyn yn caffael sgiliau, gwybodaeth a dealltwriaeth mewn mwy nag un Maes Dysgu”
								     
     (Llywodraeth Cymru, 2008)

Mae ddamcanieth Lev Vygotsky am adeiladaeth yn hanfodol wrth ystyried y meysydd dysgu oherwydd bod plant yn dysgu'n fwy effeithiol pan fyddant yn adeiladu ar wybodaeth a wyddent eisoes. Dyma pam y gwelais ei bod yn bwysig cyflwyno tasg ymlaen llaw ac asesu'r disgyblion ar eu gwybodaeth cyn dechrau'r dasg. Er mwyn i addysgu a dysgu da ymestyn o fewn ac ar draws y meysydd dysgu, mae gwersi a gweithgareddau trawsgwricwlaidd yn hanfodol. Gellir ystyried barn plentyn am y byd yn drawsgwricwlaidd, a dyna pam ei fod yn dod yn naturiol iddynt a pham mae addysgu a dysgu da yn ymestyn o fewn meysydd a phrofiadau trawsgwricwlaidd o ddysgu. Mae profiadau trawsgwricwlaidd yn rhoi cyfle i blant ddatblygu eu gwybodaeth mewn ffordd greadigol a medrus. Yn ystod PAP, ceisiais arddangos gwersi trawsgwricwlaidd yn y ffordd orau bosibl, yn ystod fy nghynllunio ar gyfer y gwersi byddwn yn ceisio meddwl am ffyrdd y gallwn gysylltu meysydd dysgu â budd y disgyblion.



Cynllunio yn y Cyfnod Sylfaen

	Dywed yr ail egwyddor fod addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb. Mae hyn eto'n cyfeirio'n ôl at theori Lev Vygotsky ar adeiladaeth. Mae adeiladaeth yn pwysleisio'r ffaith bod dysgwyr yn adeiladu neu'n meithrin eu dealltwriaeth eu hunain. Mae disgyblion yn datblygu eu gwybodaeth a'u dealltwriaeth bresennol er mwyn sicrhau lefelau dyfnach o ddealltwriaeth. Mae'r egwyddor hon yn bwysig wrth ystyried gwersi oherwydd wrth gynllunio gwers dylech ystyried pa gamau y bydd angen eu cymryd ar gyfer cynnydd ar ôl y wers. Fe wnes i gadw hyn mewn cof yn ystod PAP, yn fy mhrofiad i mae plant yn dysgu'n fwy effeithiol pan maen nhw'n hyderus yn y dasg.
Mae'r hyder hwn wedi cynyddu wrth wneud tasgau ar bwnc y maen nhw wedi ymweld ag ef o'r blaen, mae hyn oherwydd bod ganddyn nhw rywfaint o wybodaeth am y pwnc eisoes. Roedd yna hefyd mwy o fwynhad yn y tasgau eu bod yn fwy hyderus yn. Damcaniaethwr arall sy'n cefnogi'r egwyddor hon yn ei gwaith yw Maria Montessori.

“Follow the child, they will show you what they need to do, what they need to develop in themselves and what area they need to be challenged in.”
									   (M.Montessori, 1897)

Mae theori Montessori yn cefnogi dulliau dysgu fel llais y disgybl, mae ei gwaith yn awgrymu bod gadael i'r disgyblion arwain eu dysgu’r un mor bwysig â strwythuro eu dysgu. Yr egwyddorion allweddol yn theori Maria Montessori yw; Annibyniaeth, Arsylwi, Dilyn y Plentyn, Cywiro'r Plentyn, Yr Amgylchedd Parod a Meddwl Amsugnol. Nododd Maria Montessori y dylai plentyn byth yn cael eu helpu gyda thasg eu bod yn teimlo fel y gall lwyddo mewn, a bod annibyniaeth yn ffactor allweddol mewn dysgu plentyn. 
	
Mae'r model datblygu cwricwlwm a ddangosir isod yn dangos bod tair rhan i gynllunio gwers; Tasgau ffocws, Cyfoethogi’r ddarpariaeth, Darpariaeth barhaus. Mae tasgau ffocws yn dasgau o addysgu sgiliau a gwybodaeth yn uniongyrchol, yn y tasgau hyn ffocws yr athrawon yw arwain y drafodaeth a siapio syniadau'r disgyblion. Dangosais y dull hwn o addysgu yn aml iawn yn ystod PAP gan fy mod yn aml yn cynllunio gwersi ar gyfer gwahanol grwpiau o allu gwahanol. Cyfoethogi’r ddarpariaeth yw ychwanegu adnoddau ysgogol lle mai rôl athrawon yw cyflwyno syniadau ac adnoddau newydd. Mae'r dull olaf, darpariaeth barhaus, yn ymwneud â dysgu dan do ac awyr agored o ansawdd uchel a gychwynnir gan blant, yn y dull hwn rôl yr athrawon yw gwarchod y dysgu ac ymateb i unrhyw gwestiynau y gall y disgyblion eu gofyn. Mae theori Montessori yn cefnogi darpariaeth barhaus fwyaf oherwydd bod y dysgu'n cael ei gychwyn gan blentyn felly gall y rhain fod yn bethau y mae llais y disgyblion yn eu hysgwyddo. Sylwais fod gwersi a gychwynnir gan y plant pan oedd y plant yn gwneud sialensiau o amgylch yr ystafell ddosbarth yn fy ysgol lleoliad, canfyddais y dull hwn yn effeithiol oherwydd bod y plant yn mwynhau dysgu gan eu bod yn eu syniadau eu hunain.

	Yn y sefyllfa bresennol mae ysgolion yn trawsnewid i gwricwlwm newydd 2020, nod y cwricwlwm newydd hwn yw cael plant i ddatblygu tuag at bedwar pwrpas y cwricwlwm. Y pedwar diben yw: Dysgwyr uchelgeisiol galluog, Cyfranwyr mentrus creadigol, Dinasyddion egwyddorol gwybodus, Unigolion iach hyderus. Nod y cwricwlwm newydd yn bennaf i helpu ysgolion i lunio eu cwricwlwm eu hunain. Fe'i cynlluniwyd i ymarferwyr hep i ddatblygu dulliau mwy cyd-gysylltiedig o ddysgu a bydd yn galluogi dysgwyr i adeiladu cysylltiadau ar draws eu dysgu a chyfuno gwahanol brofiadau, gwybodaeth a sgiliau. Roedd y cyfnod sylfaen yn sylfaen i'r cwricwlwm newydd oherwydd bod adolygiad Donaldson o'r cyfnod sylfaen wedi arwain at ei gynnig a'i ymchwil ar gyfer y cwricwlwm newydd. Mae'r cyfnod sylfaen a'r cwricwlwm newydd yn canolbwyntio ar yr un mathau o feysydd dysgu, ond mewn gwahanol ffyrdd, mae'r ddau gwricwlwm yn canolbwyntio ar bynciau craidd er enghraifft. Y gwahaniaeth mwyaf yn y ddau yw bod y cwricwlwm newydd yn rhoi mwy o ryddid i athrawon yn eu haddysgu. 
Casgliad

	I grynhoi, mae’r tair egwyddor yr un mor bwysig â'i gilydd, maent yn arwain at addysgu a dysgu da ac effeithiol pan gânt i gyd eu defnyddio ochr yn ochr â'i gilydd. Mae pob egwyddor yn dangos gwahanol resymau pam eu bod yn arwain at ddysgu ac addysgu da, ac maen nhw i gyd yn cael eu cefnogi gan ymchwil gwahanol ddamcaniaethwyr.  Mae ymchwil Donaldson yn cael ei gefnogi a'i ddefnyddio'n helaeth gan lawer o bobl ac mae'n rhan hanfodol o ddyfodol addysg yng Nghymru. Rwyf wedi gweld a phrofi'r holl egwyddorion hyn yn uniongyrchol yn fy ysgol leoliad, gwelais rai ohonynt mewn mwy nag un ffordd sy'n profi eu bod yn cael eu harddangos mewn ystod o ddulliau ac mae'r ymchwil arnynt yn ddibynadwy.

